2.2 ลักษณะการประกอบธุรกิจ

1) ประวัติความเป็นมา

บริษัท ล่ำสูง (ประเทศไทย) จำกัด (มหาชน) ได้จดทะเบียนก่อตั้งเป็นบริษัทจำกัด โดยนายธงชัย
ผะเดิมชิต ซึ่งมีความสัมพันธ์ทางเครือญาติกับผู้บริหารของกลุ่ม Lam Soon เมื่อวันที่ 18 กันยายน
2517 ซึ่งจดทะเบียนครั้งแรกในชื่อ บริษัท น้ำมันพืชกรุงเทพ จำกัด มีทุนจดทะเบียนเริ่มแรก 5.0
ล้านบาท แบ่งออกเป็นหุ้นสามัญจำนวน 50,000 หุ้น มูลค่าที่ตราไว้หุ้นละ 100 บาท

ในระยะแรกบริษัท น้ำมันพืชกรุงเทพ จำกัด
ประกอบธุรกิจการนำเข้าน้ำมันปาล์มโอเลอีนจากประเทศมาเลเซีย
มาบรรจุหีบห่อและจำหน่ายในประเทศไทย รวมถึงประกอบธุรกิจนำเข้าผลิตภัณฑ์ที่ผลิตโดย กลุ่ม Lam
Soon จากประเทศสิงคโปร์ และต่อมาในปี 2521
ได้เริ่มดำเนินการผลิตผลิตภัณฑ์ที่เกี่ยวข้องกับการกลั่นน้ำมันปาล์มเอง
โดยได้ตั้งโรงงานกลั่นน้ำมันปาล์มขึ้นที่ นิคมอุตสาหกรรมบางปู จังหวัดสมุทรปราการ
โดยได้รับความร่วมมือจากกลุ่ม Lam Soon จากประเทศมาเลเซีย ทางด้านเทคโนโลยีการผลิต
เนื่องจากกลุ่ม Lam Soon เป็นกลุ่มที่มีความชำนาญทางด้านการดำเนินธุรกิจโรงกลั่นน้ำมันปาล์ม

จากความสัมพันธ์อันดีที่มีมาอย่างต่อเนื่องและยาวนาน กลุ่ม Lam Soon
ในประเทศสิงคโปร์ได้มอบหมายให้ผู้บริหารของบริษัท น้ำมันพืชกรุงเทพ จำกัด เป็นผู้ก่อตั้งบริษัท
ล่ำสูน (ประเทศไทย) จำกัด เมื่อเดือนเมษายน 2526
เพื่อวัตถุประสงค์ที่จะเข้ามาดำเนินธุรกิจโรงกลั่นน้ำมันปาล์มของบริษัท น้ำมันพืชกรุงเทพ จำกัด
ต่อมาเดือนสิงหาคม 2527 บริษัท น้ำมันพืชกรุงเทพ จำกัด และบริษัท ล่ำสูน (ประเทศไทย) จำกัด
จึงได้มีการสลับชื่อบริษัทกัน เพื่อให้โรงกลั่นของบริษัทฯ เป็นที่ยอมรับกันในกลุ่มลูกค้า
ตั้งแต่นั้นเป็นต้นมากลุ่ม Lam Soon ได้เข้ามามีส่วนในการบริหารงานของบริษัทฯ
รวมทั้งให้ความช่วยเหลือทางด้านการผลิต และการวิจัยและพัฒนาให้กับบริษัทฯ

บริษัท ล่ำสูน (ประเทศไทย) จำกัด ได้ดำเนินธุรกิจเป็นผู้ผลิตผลิตภัณฑ์น้ำมันปาล์ม
และแต่งตั้งให้บริษัท น้ำมันพืชกรุงเทพ จำกัด เป็นตัวแทนจัดจำหน่าย ต่อมาเมื่อวันที่ 17 มกราคม
2529 บริษัท ล่ำสูน (ประเทศไทย) จำกัด ได้เปลี่ยนชื่อเป็น บริษัท ล่ำสูง (ประเทศไทย) จำกัด
และในเดือนมิถุนายน 2537 บริษัทฯได้เปลี่ยนโครงสร้างการดำเนินงาน
โดยดำเนินธุรกิจเป็นทั้งผู้ผลิตและจัดจำหน่ายผลิตภัณฑ์น้ำมันปาล์มและผลิตภัณฑ์น้ำยาล้างจาน
และในขณะเดียวกันบริษัท น้ำมันพืชกรุงเทพ จำกัด ไม่ได้มีกิจกรรมทางธุรกิจที่เกี่ยวข้องกับบริษัทฯ
อีกต่อไป

บริษัท ล่ำสูง (ประเทศไทย) จำกัด ได้จดทะเบียนแปรสภาพเป็นบริษัทมหาชนจำกัด เมื่อวันที่ 27
ตุลาคม 2538 และตลาดหลักทรัพย์แห่งประเทศไทยได้อนุมัติให้บริษัทฯ นำหุ้นสามัญของบริษัทฯ
เข้าซื้อขายในตลาดฯ ได้เมื่อวันที่ 20 มิถุนายน 2539

เมื่อวันที่ 28 พฤษภาคม 2546 บริษัทฯ ได้เพิ่มสัดส่วนการลงทุนในบริษัท สหอุตสาหกรรมน้ำมันปาล์ม
จำกัด (มหาชน) ซึ่งเป็นบริษัทที่มีสวนปาล์มขนาดใหญ่ที่สุดในประเทศไทยจากร้อยละ 24.40
เป็นร้อยละ 66.29 ทำให้บริษัทดังกล่าวเปลี่ยนสถานะจากบริษัทร่วมเป็นบริษัทย่อย

รายละเอียดเกี่ยวกับกลุ่มบริษัทล่ำสูง

กลุ่มบริษัท Lam Soon เป็นบริษัทข้ามชาติที่มีสำนักงานใหญ่ตั้งอยู่ที่ประเทศสิงคโปร์
ธุรกิจหลักของกลุ่ม คือ เป็นผู้ผลิตสินค้าอุปโภคและบริโภค ในภาคพื้นเอเซียตะวันออกเฉียงใต้
และจัดจำหน่ายสินค้า ดังกล่าวไปทั่วโลก ในประเทศไทยกลุ่มบริษัท Lam Soon
ได้เข้ามาดำเนินธุรกิจภายใต้ชื่อ บริษัท ล่ำสูง (ประเทศไทย) จำกัด (มหาชน) โดยทางกลุ่มบริษัท
Lam Soon ได้ ให้ความสนับสนุนทางด้านการผลิต และการวิจัยและพัฒนา แก่บริษัท ล่ำสูง
(ประเทศไทย) จำกัด (มหาชน) โดยไม่มีค่าตอบแทนใดๆ ทั้งสิ้น และกลุ่ม Lam Soon
ก็ให้ความเป็นอิสระในการบริหารการดำเนินธุรกิจ ให้แก่กลุ่มผู้บริหารซึ่งเป็นคนไทย

การเปลี่ยนแปลงและพัฒนาการที่สำคัญ

1. ลดมูลค่าหุ้นที่ตราไว้

เมื่อวันที่ 29 เมษายน 2547 บริษัทฯ ได้แก้ไขหนังสือบริคณห์สนธิ ข้อ 4
กับนายทะเบียนกระทรวงพาณิชย์ โดยปรับลดมูลค่าหุ้นที่ตราไว้ (Par Value) จากเดิม ราคาหุ้นละ
10 บาท เป็น ราคาหุ้นละ 1 บาท ตามมติที่ประชุมสามัญประจำปีผู้ถือหุ้นครั้งที่ 1/2547 เมื่อวันที่
16 เมษายน 2547 และตลาดหลักทรัพย์แห่งประเทศไทยได้ปรับมูลค่าหุ้นที่ตราไว้
โดยเริ่มการซื้อขายหลักทรัพย์ ตั้งแต่วันที่ 7 พฤษภาคม 2547 เป็นต้นไป
ส่งผลให้บริษัทฯมีหุ้นสามัญที่ออกและจำหน่ายแล้วทั้งหมด 820,000,000 หุ้น จากเดิม 82,000,000
หุ้น

2. ลงทุนในบริษัท อาหารสากล จำกัด (มหาชน)

เมื่อวันที่ 2 เมษายน 2547 บริษัทฯได้เข้าทำสัญญาจะซื้อจะขายหุ้นของบริษัท อาหารสากล จำกัด
(มหาชน) (“UFC”) จากกลุ่มผู้ถือหุ้นเดิมของ UFC
เป็นผลให้ต้องทำคำเสนอซื้อหลักทรัพย์ทั้งหมดของ UFC
ตามประกาศคณะกรรมการกำกับหลักทรัพย์และตลาดหลักทรัพย์ในเวลาต่อมา ดังนั้นเมื่อวันที่ 19
ตุลาคม 2547 บริษัทฯจึงมีสัดส่วนการถือหุ้นใน UFC เป็นร้อยละ 96.79 ทำให้ UFC
มีสถานะเป็นบริษัทย่อย

3. ได้รับการรับรองระบบ GMP และ ISO 14001 โดยสถาบัน SGS

เมื่อวันที่ 22 มีนาคม 2547 และวันที่ 20 เมษายน 2547
บริษัทได้ผ่านการตรวจรับรองระบบมาตรฐานหลักเกณฑ์วิธีการที่ดีในการผลิตอาหาร (GMP : Good
Manufacturing Practices) และ ระบบมาตรฐานการจัดการด้านสิ่งแวดล้อม ISO 14001
จากสถาบัน SGS ตามลำดับ

4. ลงนามจ้างที่ปรึกษาตามโครงการโรงงานสีเขียว

ต่อเนื่องจากการได้รับการรับรองระบบมาตรฐานการจัดการด้านสิ่งแวดล้อม ISO 14001 บริษัทได้
ลงนามจ้างที่ปรึกษาเพื่อปฏิบัติงานตามโครงการแนวทางการปรับปรุงโรงงานที่ จ. ตรัง
ให้เป็นโรงงานสีเขียว กับสถาบันสิ่งแวดล้อมไทย โครงการดังกล่าวกำหนดแล้วเสร็จภายในปี 2548
ทั้งนี้รายละเอียดที่บริษัทได้ดำเนินการพัฒนาด้านสิ่งแวดล้อมปรากฎในหน้า 38-39

5. ขยายกำลังการผลิต

โครงการปรับปรุงประสิทธิภาพและขยายกำลังการผลิตของแผนกเนยเทียมและไขมันพืชผสมที่นิคมอุตสาหกรรมบางปู
สมุทรปราการ จากระบบ Manual สู่ระบบ Automation ได้เริ่มทดลองเดินเครื่องแล้วในปลายปี
2547 นอกจากนั้น บริษัทฯอยู่ในระหว่างการขยายกำลังการผลิตน้ำมันปาล์มดิบที่โรงงาน จ. ตรัง
จาก 45 ตันผลปาล์มสด/ชั่วโมง เป็น 60 ตันผลปาล์มสด/ชั่วโมง การขยายกำลังการผลิตดังกล่าว
บริษัทได้รับสิทธิประโยชน์ตามพระราชบัญญัติส่งเสริมการลงทุนจากคณะกรรมการส่งเสริมการลงทุน
(BOI) ซึ่งโครงการดังกล่าวกำหนดแล้วเสร็จภายในปี 2548

6. ตราสินค้าได้รับคัดเลือกเป็น Superbrands

เมื่อวันที่ 26 กุมภาพันธ์ 2547 ทุกตราสินค้าภายใต้การผลิตของบริษัทได้รับคัดเลือกเป็นตราสินค้า
ยอดเยี่ยม (Superbrands) จาก Superbrands (Thailand)
ซึ่งนับเป็นรายแรกของกลุ่มอุตสาหกรรมผู้ผลิตและจัดจำหน่ายน้ำมันพืชในประเทศไทย

7. จัดตั้งคณะอนุกรรมการพิจารณาค่าตอบแทนและคณะอนุกรรมการจัดสรรหลักทรัพย์

ที่ประชุมคณะกรรมการบริษัทครั้งที่ 5/2547 เมื่อวันที่ 12 พฤศจิกายน 2547
ได้มีมติให้จัดตั้งคณะอนุกรรมการขึ้นอีก 2 คณะคือ
คณะอนุกรรมการพิจารณาค่าตอบแทนและคณะอนุกรรมการจัดสรรหลักทรัพย์
โดยมีสมาชิกประกอบด้วยกรรมการอิสระจำนวน 3 ท่าน ได้แก่ นายสงคราม กระจ่างเนตร์
นางสุมาลย์ แจ้งศิริเจริญ และดร. ฐานทัต พุทธสุวรรณ

2) การประกอบธุรกิจ

 ภาพรวมการประกอบธุรกิจของบริษัท และบริษัทย่อย

บริษัท ล่ำสูง (ประเทศไทย) จำกัด (มหาชน) ดำเนินธุรกิจโรงกลั่นน้ำมันปาล์ม (REFINERY)
โดยปัจจุบันมีกำลังการผลิตที่ 700 ตันต่อวันหรือ 255,500 ตันต่อปี
ซึ่งถือเป็นโรงกลั่นน้ำมันปาล์มขนาดใหญ่ที่สุดในประเทศไทย นอกจากนั้น
บริษัทฯยังเป็นผู้จัดจำหน่ายและส่งออกผลิตภัณฑ์น้ำปลาแท้ ภายใต้เครื่องหมายการค้า “หยก”
ในปัจจุบันบริษัทฯ มีผลิตภัณฑ์หลักดังต่อไปนี้

1. น้ำมันปาล์ม (Palm Oil)

1.1 น้ำมันปาล์มบริสุทธิ์ (RBD Palm Oil)

1.2 น้ำมันปาล์มโอเลอีน (RBD Palm Olein/Cooking Oil)

  1.3 น้ำมันปาล์มสเตียรีน (RBD Palm Stearin)

  1.4 ไขมันผ่านกรรมวิธีไฮโดรจิเนต (Hydrogenated Fat)

  1.5 กรดไขมันอิสระ (Palm Fatty Acid)

  1.6 น้ำมันเมล็ดในปาล์มบริสุทธิ์ (RBD Palm Kernel Oil)

2.  น้ำมันมะพร้าว (Coconut Oil)

3.  น้ำมันถั่วเหลือง (Soybean Oil)

4.  น้ำมันเมล็ดดอกทานตะวัน (Sunflower Seed Oil)

5.  น้ำมันข้าวโพด (Corn Oil)

6.  ไขมันพืชผสม (Shortening)

7.  เนยเทียม (Margarine)

8.  น้ำปลาแท้ (Pure Fish Sauce)

บริษัทฯ มี บริษัทย่อย 2 บริษัท ดังนี้

1. บริษัท สหอุตสาหกรรมน้ำมันปาล์ม จำกัด (มหาชน) (UPOIC) มีสัดส่วนการลงทุนร้อยละ
66.29 UPOIC มีบริษัทย่อย คือ บริษัท พันธ์ศรีวิวัฒน์ จำกัด โดยมีสัดส่วนการถือหุ้น ร้อยละ 100
บริษัท สหอุตสาหกรรมน้ำมันปาล์ม จำกัด (มหาชน) และบริษัทย่อย
เป็นบริษัทที่ดำเนินกิจการปลูกปาล์มน้ำมัน
โดยมีโรงงานสกัดน้ำมันปาล์มดิบและโรงงานสกัดน้ำมันเมล็ดในปาล์มเป็นของตนเอง
มีพื้นที่ปลูกปาล์มน้ำมัน 44,440 ไร่ หรือ 7,110 เฮคเตอร์ มีผลิตภัณฑ์หลัก คือ น้ำมันปาล์มดิบ,
น้ำมันเมล็ดในปาล์มดิบ และผลิตภัณฑ์อื่น ซึ่งได้แก่ เมล็ดในปาล์ม และ กากเมล็ดในปาล์ม

2. บริษัท อาหารสากล จำกัด (มหาชน) หรือ UFC มีสัดส่วนการลงทุนร้อยละ 96.79 บริษัท
อาหารสากล จำกัด (มหาชน) ดำเนินธุรกิจเป็นผู้ผลิตและจัดจำหน่ายผักและผลไม้กระป๋อง
เครื่องดื่มน้ำผลไม้ และกาแฟบรรจุกระป๋อง กล่อง UHT และขวดแก้ว ซอสและเครื่องปรุงรส
จำหน่ายทั้งในประเทศและต่างประเทศ ปัจจุบัน UFC มีโรงงานผลิต 2 แห่ง ตั้งอยู่ที่จังหวัดลำปาง
และจังหวัดนครปฐม

  UFC มีบริษัทย่อย และบริษัทร่วม 3 บริษัท คือ

  2.1 บริษัท ยูเนี่ยนฟรอสท์ จำกัด มีสัดส่วนการลงทุนร้อยละ 58 ประกอบธุรกิจผลิต
  และจัดจำหน่ายผักและผลไม้แช่แข็ง

  2.2 บริษัท ยูเนี่ยนเฟรช จำกัด มีสัดส่วนการลงทุนร้อยละ 40 ประกอบธุรกิจผลิต และ
  จัดจำหน่ายผักและผลไม้สด แต่ในปัจจุบันไม่ได้ดำเนินธุรกิจดังกล่าวแล้ว

  2.3 บริษัท สยามยูนิซอน จำกัด มีสัดส่วนการลงทุนร้อยละ 19 ประกอบธุรกิจผลิต และ
  จัดจำหน่ายผงหญ้าหวาน แต่ในปัจจุบันไม่ได้ดำเนินธุรกิจดังกล่าวแล้ว

โครงสร้างการถือหุ้นของกลุ่มบริษัท ล่ำสูง (ประเทศไทย) จำกัด (มหาชน)

3)  โครงสร้างรายได้

  หน่วย:ล้านบาท

+-------------+-------+-------+------+-----+------+-----+------+-----+
| ผ           | ด     | % กา  | ปี    |     | ปี    |     | ปี    |     |
| ลิตภัณฑ์/บริการ | ำเนินก | รถือหุ้น | 2547 |     | 2546 |     | 2545 |     |
|             | ารโดย |       |      |     |      |     |      |     |
|             |       | ของ   |      |     |      |     |      |     |
|             |       | บริษัทฯ |      |     |      |     |      |     |
+-------------+-------+-------+------+-----+------+-----+------+-----+
|             |       |       | จำนว | %   | จำนว | %   | จำนว | %   |
|             |       |       | นเงิน |     | นเงิน |     | นเงิน |     |
+-------------+-------+-------+------+-----+------+-----+------+-----+
| ก           | บร    | 96.79 | 635  | 12  |      |     |      |     |
| ลุ่มผักและผลไม้ | ิษัทย่อย |       |      | .50 |      |     |      |     |
+-------------+-------+-------+------+-----+------+-----+------+-----+
| กลุ่มเครื่องดื่ม  | บร    | 96.79 | 102  | 2   |      |     |      |     |
|             | ิษัทย่อย |       |      | .01 |      |     |      |     |
+-------------+-------+-------+------+-----+------+-----+------+-----+
| กลุ่มซอส      | บร    | 96.79 | 57   | 1   |      |     |      |     |
| เครื่องปรุงรส  | ิษัทย่อย |       |      | .12 |      |     |      |     |
| และอื่นๆ      |       |       |      |     |      |     |      |     |
+-------------+-------+-------+------+-----+------+-----+------+-----+
| กลุ่มน้ำมันพืช   | บริษัท  | 66.29 | 3    | 75  | 3    | 87  | 2    | 87  |
|             | ย่อยแล |       | ,842 | .62 | ,068 | .94 | ,292 | .00 |
|             | ะบริษัท |       |      |     |      |     |      |     |
+-------------+-------+-------+------+-----+------+-----+------+-----+
| กลุ่มเนยเทียม  | บริษัท  | 66.29 | 399  | 7   | 381  | 10  | 320  | 12  |
| ไ           | ย่อยแล |       |      | .85 |      | .92 |      | .13 |
| ขมันพืชและอื่นๆ | ะบริษัท |       |      |     |      |     |      |     |
+-------------+-------+-------+------+-----+------+-----+------+-----+
| อื่นๆ         | บริษัท  | 66.29 | 46   | 0   | 40   | 1   | 23   | 0   |
|             | ย่อยแล |       |      | .91 |      | .14 |      | .87 |
|             | ะบริษัท |       |      |     |      |     |      |     |
+-------------+-------+-------+------+-----+------+-----+------+-----+
| รวมมูล       |       |       | 5    | 100 | 3    | 100 | 2    | 1   |
| ค่าการจำหน่าย |       |       | ,081 | .00 | ,489 | .00 | ,635 | 00. |
|             |       |       |      |     |      |     |      | 000 |
+-------------+-------+-------+------+-----+------+-----+------+-----+

หมายเหตุ : ⁽¹⁾เมื่อวันที่ 28 พฤษภาคม 2546 บริษัทได้เข้าลงทุนในหุ้นสามัญของบริษัท
สหอุตสาหกรรมน้ำมันปาล์ม จำกัด (มหาชน) ซึ่งทำให้อัตราส่วนการถือหุ้นเพิ่มขึ้นจากร้อยละ 24
เป็นร้อยละ 66 มีผลให้บริษัทดังกล่าวเปลี่ยนสถานะจากบริษัทร่วมเป็นบริษัทย่อย

⁽²⁾ในปี 2547 บริษัทได้เข้าลงทุนในหุ้นสามัญของบริษัท อาหารสากล จำกัด (มหาชน)
และเมื่อวันที่ 19 ตุลาคม 2547 บริษัทฯมีสัดส่วนการถือหุ้นเป็นร้อยละ 96.79
ทำให้บริษัทดังกล่าวมีสถานะเป็นบริษัทย่อย

4)  เป้าหมายการดำเนินธุรกิจ

  ---ไม่มี--